caddo
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Caddo er en fellesbetegnelse på flere språklig beslektede folkegrupper i USA. I dag står caddo for en tribe i Oklahoma som omfatter tidligere stammer og landsbyer tilhørende tre allierte konføderasjoner. Selv kalte de seg hasínai, «vårt eget folk».
Ifølge tradisjonen var caddo-folkenes opprinnelige hjemsted området rundt Red River i Louisiana. Derfra har de så spredt seg over et stort territorium vest for Mississippis nedre løp, hvor de holdt til fra 1600-tallet.Ved siden av hasínai fantes det andre caddotalende stammer i det samme området. Caddo var jordbrukere, og drev jakt som binæring. De opprettet vennskapelige forbindelser med franskmennene, men bukket etter hvert under for sykdommer og ytre press fra nybyggerne. I 1859 ble en del caddo gitt et reservat i Oklahoma. Andre ble boende i Texas, Arkansas og Louisiana.Caddofolkene var opprinnelig tallrike, men i 1910 var folketallet redusert til 452. Siden har det imidlertid økt, og befolkningen var i 2020 på rundt 6300. Les mer i Store norske leksikon amerikanske urfolk USAs historie